जल्द दी जा सकती जिम्मेदारी, महाराष्ट्र के राज्यपाल बनने पर भी शुरू हुई थी चर्चा
Jammu Kashmir Governor; Former Chief Minister Punjab Captain Amrinder Singh | BJP  Politics  अप्रैल 2024 में होने वाले लोकसभा चुनाव के लिए तैयारी कर रही BJP केंद्रीय मंत्रिमंडल और संगठन में फेरबदल के साथ-साथ तीन राज्यों में गवर्नर भी बदल सकती है।
2024 में होने वाले लोकसभा चुनाव के लिए तैयारी कर रही BJP केंद्रीय मंत्रिमंडल और संगठन में फेरबदल के साथ-साथ तीन राज्यों में गवर्नर भी बदल सकती है। जम्मू कश्मीर की राजनीति में इस समय पंजाब के पूर्व मुख्यमंत्री कैप्टन अमरिंदर सिंह का नाम चर्चा में है।
2020 में राज्यपाल बने मनोज सिन्हा के स्थान पर यह जिम्मेदारी कैप्टन को सौंपने पर विचार चल रहा है। हालांकि, कुछ महीने पहले उनके महाराष्ट्र के राज्यपाल बनने पर भी चर्चा शुरू हुई थी, लेकिन बाद में इस पर विराम लग गया था।
पंजाब के पूर्व मुख्यमंत्री कैप्टन अमरिंदर सिंह 81 साल के हो चुके हैं। कांग्रेस छोड़ने के बाद बनाई गई क्षेत्रीय पार्टी को भंग करने के बाद वह भाजपा में शामिल हो गए थे। मोदी सरकार लोकसभा चुनाव में उतरने से पहले दो या तीन राज्यपालों को भी हटाने पर विचार कर रही है। जिसमें J&K के साथ साथ केरल के राज्यपाल आरिफ मोहम्मद खान पर भी विचार जारी है।
पूर्व कांग्रेसियों पर जताया जा रहा भरोसा
पंजाब में भाजपा 13 सीटों पर अपने उम्मीदवार उतारने की घोषणा कर चुकी है। भाजपा पंजाब में लोकसभा सीटें हासिल करने के लिए कांग्रेस छोड़ भाजपा में आए नेताओं पर भरोसा भी जता रही है। चर्चाएं हैं कि अब जब भाजपा ने पूर्व कांग्रेस नेता और पूर्व लोकसभा अध्यक्ष बलराम के बेटे सुनील जाखड़ को पंजाब अध्यक्ष पद दिया है, तो वहीं कैप्टन को भी अहम व बड़ी जिम्मेदारी सौंपी जा सकती है।
बेटी जयइंदर कौर BJP में एक्टिव
कैप्टन अमरिंदर सिंह भाजपा की बैठकों में अधिक नहीं दिखते, लेकिन उनकी बेटी जयइंदर कौर काफी अधिक एक्टिव दिख रही हैं। राष्ट्रीय व राज्य स्तरीय बैठकों में जयइंदर कौर खुद पहुंचती हैं। वहीं बीते दिन जाखड़ के अमृतसर दौरे के दौरान भी जयइंदर कौर स्वर्ण मंदिर में पहुंची थीं और जाखड़ को शुभकामनाएं दी थीं।